RESOLUCIÓN do 5 de novembro de 2025, da Dirección Xeral de Formación e Cualificación para o Emprego, pola que se dá publicidade do esgotamento do crédito da anualidade de 2025 do código de procedemento TR302D, da Orde do 27 de xuño de 2025 pola que se establecen as bases reguladoras das axudas Bonos Talento empresa, para a realización de proxectos formativos de curta duración que desenvolvan as entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades de 2025 e 2026 (Diario Oficial de Galicia número 132, do 11 de xullo).
Consellería de Emprego, Comercio e Emigración — III. Outras disposicións — 12/11/2025

Primeiro. A Orde do 27 de xuño de 2025 pola que se establecen as bases reguladoras das axudas Bonos Talento empresa, para a realización de proxectos formativos de curta duración que desenvolvan as entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades de 2025 e 2026, establece no artigo 14 que o procedemento de concesión desta subvención se tramitará e resolverá en réxime de concorrencia non competitiva, ata o esgotamento do crédito orzamentario. De ser o caso, segundo o establecido no artigo 16 das bases reguladoras, o esgotamento do crédito publicarase no
Diario Oficial de Galicia
, producirá a imposibilidade de continuar outorgando subvencións ao abeiro desta e constituirá motivación suficiente para a denegación do resto de subvencións non concedidas.
Segundo. A dita orde establece no seu artigo 14.1 que a instrución e resolución das solicitudes se efectuará seguindo a orde correlativa de entrada no rexistro electrónico da Xunta de Galicia e ata o límite da dotación orzamentaria, de ser o caso, salvo que aquelas tivesen que ser obxecto de corrección por non reuniren os requisitos ou non se acompañaren da documentación requirida, para o que se considerará, na orde de prelación que se siga para a súa resolución, a data en que as solicitudes reúnan os requisitos e/ou a documentación requirida, unha vez emendada a ausencia ou insuficiencia que, de ser o caso, apreciase o órgano convocante.
Terceiro. O artigo 5 da orde de convocatoria establece o crédito destinado a estas subvencións, por importe total de 2.000.000 €, dos cales 600.000 € corresponden á anualidade de 2025 e 1.400.000 € á anualidade de 2026, coa seguinte distribución por aplicacións orzamentarias:
Cuarto. A disposición derradeira primeira da Orde do 27 de xuño de 2025 establece que se faculta a persoa titular da Dirección Xeral de Formación e Cualificación para o Emprego para ditar, no ámbito das súas competencias, as resolucións e instrucións necesarias para o desenvolvemento e cumprimento desta orde. En virtude do anterior, a persoa titular da Dirección Xeral de Formación e Cualificación para o Emprego
Ordenar a publicación no
Diario Oficial de Galicia
do esgotamento do crédito da anualidade de 2025 indicado no punto terceiro, ao abeiro do procedemento TR302D, da Orde do 27 de xuño de 2025 pola que se establecen as bases reguladoras das axudas Bonos Talento empresa, para a realización de proxectos formativos de curta duración que desenvolvan as entidades beneficiarias, cofinanciadas pola Unión Europea no marco do programa FSE+ Galicia 2021-2027, e se procede á súa convocatoria para as anualidades de 2025 e 2026.
A derradeira solicitude que se puido conceder antes do esgotamento do crédito da anualidade de 2025 foi a correspondente ao expediente TR302D-2025-00000067-00, que reuniu os requisitos e/ou a documentación requirida, nos termos recollidos no artigo 14 das bases reguladoras, o día 10.9.2025 ás 10.44.42 horas.
Dado que o crédito da anualidade de 2026 aínda non se esgotou, poderían concederse aquelas solicitudes de accións formativas que puidesen impartirse con cargo ao exercicio orzamentario de 2026, aínda que a data de presentación fose posterior á indicada no parágrafo anterior.
Santiago de Compostela, 5 de novembro de 2025